જૂનાગઢ મહાનગર પાલિકાનાં જનરલ બોર્ડમાં ફરી એક વખત ભાજપ કોંગ્રેસના સભ્યો અસભ્ય ભાષા બોલીને બાખડી પડ્યા હતા. જૂનાગઢ મનપાની આજે જનરલ બોર્ડની બેઠક મળી હતી. વિકાસ કે પ્રજાલક્ષી કામોનાં બદલે ભાજપ-કોંગ્રેસને પોતોની ''આવડત''નો દાખલો બેસાડતા બાખડ્યા હતા. બોર્ડમાં સ્વભંડોળામાંથી નાણા આપવામાં વિસંગતા હોવાનાં મુદ્દે વિપક્ષ કોંગ્રેસે ઉગ્ર રજૂઆત કરી હતી અને પાણીના પ્રશ્ને મંજૂલાબેન પરસાણાએ બોર્ડમાં પાણીનો બોટલ ફેંકી હતી. જેના પગલે ભાજપનાં કોર્પોરેટરે કહ્યું હતું કે બોર્ડ કોઇના બાપનું નથી. આ પ્રકારનાં ઉચ્ચારણથી કોંગ્રેસનાં કોર્પોરેટર તેના પર ઘસી ગયા હતા. તેમજ બોર્ડ પૂર્ણ થયા બાદ કોંગ્રેસનાં કેટલાક કોર્પોરેટરોએ મેયર જીતુ હિરપરા સાથે અભદ્ર ભાષામાં વાત કરી હતી.